rlitschk/wikidir huggingface dataset:
De Teus Hagen (geb. 1945) isch en Internet-Pionier us Holland. De Hagen hät im Computerlabor vom Mathematische Zäntrum agfange schaffe. Später häd er ghulfe, di niederländischi und di europäischi Unix-Benutzergruppe NLUUG und EUUG (won später EURopen worden isch) z gründe. Er isch Vorsitzende vo de EUUG gsi und hät als säbne 1982 s European Unix Network (EUnet) als DFÜ-Dienst vo de EUUG gründet. S EUnet isch s erschti öffentlichi Breitbandnetz vo Europa gsi. An de Universität vo Berkeley hät er ab 1983 am TCP/IP-Protokoll gschaffet. De Daniel Karrenberg, won i sinere Gruppe gsi isch, häd de Pricht gschribe, won drufabe TCP/IP z Europa für die globali Vernetzig igfüert worden isch. Vo 1992 bi 2008 isch de Hagen Vorsitzende und Diräkter vo NLnet gsi, won dänn zum gröschte Internet Service Provider z Holland worden isch. NLnet finanziert freii Internetforschig und -entwicklig. Drum häd de Hagen ab 2004 au bi de gemeinschaftstribene Zertifizierigsstell CAcert mitgmacht, isch im Vorstand gsi und 2008 Presidänt. Hagen häd Uszeichnige übercho vo de NLUUG und de Usenix für das won er für Open Source gmacht häd. 2013 isch er als «Global Connector» id Internet Hall of Fame ufgna worde. Hagen in der Internet Hall of Fame (7.
Buttes isch en Ortschaft i der nöieburgische Gmeind Val-de-Travers. Si lyt im Nöieburger Jura. Früener isch s en eigeni Gmeind im ehemolige nöieburgische Bezirk Val-de-Travers gsi, bis si sech uf afangs 2009 mit de Nochbergmeinde Boveresse, Couvet, Fleurier, Les Bayards, Môtiers, Noiraigue und Saint-Sulpice zu der nöie grosse Gmeind Val-de-Travers zämetoo het, wo jetz was d Flechi agoot die gröschti Gmeind im Kanton isch. S Dorf Buttes, wo öppe sächshundert Ywooner het, lyt im Buttes-Taal; dur das flüsst der Bach Le Buttes, wo bi Fleurier id Areuse mündet. Dur das Tal und wyter im Südweschte dur die änggi Juraschlucht Vallon de Noirvaux goot d Strooss usem Val de Travers über d Kantonsgränze uf Sainte-Croix im Wadtland. Der Ort Boutes isch öppe anne 1300 s erschte Mol in ere Urkunde erwäänt. Eric-André Klauser: Buttes. In: Historisches Lexikon vo dr Schwiiz. Normdate: GND: 1155210247 | VIAF: 154408103
Der Usdruck Sproochmord isch es Schlagwort im Diskurs über d Sproochpolitik. Es goot um ene Politik, wo sich äxtra gääge die viile Forme vo dr Kultur bi de Völker und Gselschafte richtet. Der Begriff chunt i der Form Linguizid id der sproochwüsseschaftleche Fachliteratur öppen im Albert Bock sinere Arbet vo 1996 über d Situazioon vom Bretonische z Frankrych vor. Linguizid oder au Linguozid isch es nöis Wort, wo us de latynische Wortdeil lingua (das heisst uf Düütsch «Sprooch») und -cidium (das heisst uf düütsch «Mord») zämegsetzt isch. Im Spanische seit me dere Sach glotofagia, so wie au im Russische, was s Glyche mit Wortdeil us em Griechische beschrybt und wörtlich «Sprochefrässe» bedütet. Gmeint isch jedes Verhalte von ere staatleche Macht oder ere Behörde oder au ere dominierende gselschaftleche Gruppe, wo tschuld isch derfür, ass e regionaali Sprooch verdrängt und am Änd besytiget wird. Es chunt nid drufaa, ob das absichtlechi und organisierte Handlige sind, wo gnau dört druf hizyyle, ass e bestimti Sprooch kabut goot, oder ob me eifach nüüt macht dergäge, ass gföördeti Sprooche immer wie schwecher wärde und die Lüüt, wo se tradizionell bruucht händ, us was für Gründ au immer uf se verzichte und nume no die
D Bettina Lisbach (* 26. Oktober 1964 z Charlsrue) isch e dytschi Bolitikeri (Bindnis 90/Di Griene) un syt em 1. Februar 2019 Burgermaischteri fir Umwält z Charlsrue. Vu 2016 is 2019 isch si Mitglid vum Landdag vu Bade-Wirttebärg gsii. D Bettina Lisbach isch z Berchzawwere mit zwai jingere Gschwischter in dr Sidpfalt ufgwachse. Noch em Abtitur het si vu 1985 bis 1989 an dr Fachhochschuel Nirdenga Landesbflääg studiert un as Diplom-Ingenieuri (FH) abgschlosse. Ihri Praxissemeschter het si am Regierigsbrsidium Fryburg un bim Forschtamt Reidlenga gamcht. Noch em Studium isci si retuurgange uf Charlsrue un het dert bi verschidene Blanigsbiro as Landschaftsblaneri gschafft, unter anderem het si Umwältverdregligkaitsbriefige un Biotopverbundblangige gmacht. Dernäbe het si vu 1990 bis 1998 Geoökology an dr Universitet Charlsrue studiert. Noch em Diplom as Geoökologi anne 1998 het si as Gschäftsfiereri bim BUND gschafft. Anne 2001 isch si noch ere Uusbildig zur Software-Entwickleri bi Siemens SBS in d IT-Branche gange un het bis 2016 bi dr INIT GmbH gschafft, aafangs as Softwareentwickleri, speter as Projäktlaiteri fir Informationssischtem in dr Nochverchehrsblanig gschafft. Do het si unter anderem in Projäkt z Graz, z Oslo, z Rotterdam un z Montréal gschafft. Si läbt mit ihrem Partner z Charlsrue. Anne 1998
D Chocolat Suchard isch e Schwiizer Schoggifabrigg z Nöieburg gsi. Der Konditer Philippe Suchard (1797–1884) vo Boudry het anne 1826 z Serrières bi Nöieburg es chlyses Atelier gründet zum d Waare für d Konditorey, won i der Stadt gsi isch, z mache. D Firma het divärsi Läbensmiddel härgstellt, aber vo Afang a isch d Schoggi im Zäntrum vo der Produkzioon gstande. Der Suchard het sech für innovatyvi Sache inträssiert; ane 1834 het er ufem Nöieburgersee eis vo de erschte Tampfschiff lo fahre, und er isch au grad sälber der Kapitään vo dämm gsi. Em Schiff het er der Name L’Industriel ggää. Im Joor 1826 het der Suchard i sym Wärk e nöji Technik ygfüert zum s Gaggopulver und der Zucker besser underenand z rüere – de Suchard hät däre Maschine „Mélangeur“ gseit. Mit der Zyt isch Suchard e grossi Margge für Schwiizer Schoggi worde. Uf der Induschtryuusstellig vo 1851 z London het si e Guldmedalie übercho, und uf der grosse Wältuusstellig z Paris anne 1855 au wider. Scho im 19. Joorhundert het si e zwöiti Fabrigg z Lörech gründet, und gly drufabe anderi z Öschtrych und z Frankrych. Au z Serrières het s Undernääme wyter bout: 1906 isch die uuffelligi,
D Greta Tintin Eleonora Ernman Thunberg (* 3. Jänner 2003 z Stockholm) isch e schweedischi Klimaschutzaktivisti. Si isch internationaal bikannt wore, well si afange het för de Klimaschutz z straike, statt i d Schuel z goo. Erem Biispill sind mittlerwiile vili Schüeller und Schüellerine gfolgt, so ass drususe e weltwiiti Biwegig entstanden isch, wo i de Tütschschwitz Klimastraik gnennt werd, im Weltsche Grève du Climat, z Tütschland und in anderne Länder aber Fridays For Future („Frittig für d Zuekumpft“). 2019 het si för ires Engagement de Alternativ Nobelpriis öbercho. D Greta Thunberg isch d Töchter vo der Ooperesengeri Malena Ernman und em Schauspiller Svante Thunberg. Nochdem d Greta i de Grundschuel vo der Erderwärmig ghört hett, hett si afange dihai Energii spare und hett o agfange vegaan zesse und si het o uffghöört mit em Flugi umezraise. Debi het si o eri aigni Famili öberzügt. Mit Elfi isch si depressiv woore und het nöme wöle rede und esse. En Arzt het den bi ere s Asperger-Syndrom diagnostiziert. Mit föfzeni het si denn demit aagfange, em Frittig, statt i d Schuel z goo, för s Klima straike. Dör da isch si weltwiit bikannt wore und isch im Dezember 2018 zo de
De Klimastraik, im Weltsche grève du climat oder Grève du climat, z Tütschland und in anderne Länder aber Fridays For Future („Frittig für d Zuekumpft“) isch en internationaali Biwegig vo Jugedliche, bsundrig vo Schüeller und Schüellerine, aber o vo Studente und Studentine, wo sich deföör isetzid, as d Regierige vo de anzelne Länder endlich emole ernsthafti Schritt undernemed, demit d Klimaerwärmig iidämmt were cha. Die weltwiiti Jugedbiwegig isch vo de schwedische Klimaschützeri Greta Thunberg uusgange. Si hett im Augste 2018 ufgrund vo der groose Hitz und ussergwöönliche Tröchni im Summer, am erste Schuelttagg noch de Feri vorem schwedische Riichstaag demonstriert, und het e Plakaat ghebt, wo ‘Skolstrejk för klimatet’ („Schuelstraik för s Klima“) druff gstanden isch. Drufabe hett si denn jede Frittig gstraikt und bald hend sich ere o anderi Schüeller aagschlosse. Mittlerwiile hend sich Jugedlichi i villne Stedt uf de ganze Welt zämetue und hend o afange för s Klima straike. I de Schwiiz isch de ersti Klimastraik am 14. Dezember 2018 z Zöri mit 300 Tailnemmer doregfüehrt wore. Die Jugedliche verlanget debii, as di lokaale Regierige und Landesregierige de Klimanotstand uusrüefid und ernsthafti Schritt gege d Erderwärmig undernemid. Si wörffed a de ältere Generatione vor, ass si ene
S Traverstal oder Val de Travers isch es Taal im Schwiizer Jura. Es lyt im Kanton Nöieburg und bildet der ober Deil vom Taal vom Fluss Areuse und vo däm sym grosse rächte Sytebach Le Buttes. Es isch öppe füfzää Kilometer lang. Vo de verschidene Ortschafte im Taal und i sine Sytetääler bilde die meischte sid anne 2009 die grossi Gmeind Val-de-Travers. Die Dörfer und alte Gmeinde im Taal sind: Buttes, Saint-Sulpice, Fleurier, Boveresse, Môtiers, Couvet, Travers und Noiraigue. Und derzue ane het au s Dorf Les Bayards, au en ehemoligi Gmeind, bi der nöie Gmeind mitgmacht, au wenn s nid im Taal vo der Areuse lyt, sondern oben im Taal vom Verrières-Bach. Sälbständig blibe sind dergäge d Gmeind La Côte-aux-Fées im Buttes-Taal, und au Les Verrières, wo a der Landesgränze und au im Verrières-Taal lyt. Der Name vom Taal chunt i de historische Urkunde sid em ölfte Joorhundert i der latynische Form vallis transversis vor, uf Düütsch het men em spöter Traverstal gseit; wie ass s Taal dä Name übercho het weiss mi nid gnau, und ob er mit em Ortsname vo der Ortschaft Travers z tue het, wo anne 1202 s erschte Mol in ere Urkunde erwäänt wird
Wavre oder au Wabere, wie me früener uf düütsch gseit het, isch en Ortschaft i der Gmeind La Tène im Kanton Nöieburg. S Dorf lyt uf em Moränehügel im Weschte vo der Ebeni am Zylkanal, nume ei Kilometer vo der Sidlig Thielle wägg. Anne 1888 het sech Wabere mit der domolige Nochbergmeind Thielle zämetoo zum die nöji Gmeind Thielle-Wavre z bilde. Ufe 1. Jänner 2009 het die Gmeind zäme mit Marin-Epagnier fusioniert, und eso isch die nöji Gmeind La Tène entstande. Es bekants Huus z Wabere isch s Pänsionaat Montmirail. D Wavre sind im Middelalter eini vo de eltischte bekante Bürgerfamilene z Nöieburg gsi. Olivier Girardbille / AHB: Thielle-Wavre. In: Historisches Lexikon vo dr Schwiiz. Myriam Volorio Perriard: Wavre. In: Historisches Lexikon vo dr Schwiiz.
Der Chaumont isch e Bärg im Kanton Nöieburg. Der Bärgname isch zämegsetzt us de zwöi frankoprovenzalische Wörter “chaux”, wo «Chalch» bedüütet, und “mont” für «Bärg». Zum alte Mundartwort chaux cha me vil bim Wälschschwiizer Mundartwörterbuech GPSR vo der Uni Nöieburg go nochelääse. Es isch e längzogni Hööchi vo der erschte Bärgchetti vom Jura, wemme vom Middelland uus luegt. Er foot bi der Stadt Nöieburg öschtlech vo der Schlucht vom Seyon a und ziet sech gäge Nordoschte öpe zwölf Kilometer wyt id Lengi, won er a der Gränze zum Kanton Bärn id Uuslöifer vom Chasseral überegoot. Im Südweschte isch uf em Bärg s grodete Piet, wo me en schöni Uussicht ufe Nöieburgersee und bis zu den Alpe het; dört isch der höchscht Punkt vo däm Bärgdeil, der Chaumont du Signal, uf der Höch i vo 1171 Meter über Meer. Ufem Bärgrügge sind vil Alpsidlige und Feriehüüser. Vo Nöieburg uus goot sid 1910 en elektrischi Standseilbaan ufe Bärg, s Funiculaire du Chaumont, wo chly meh weder zwöituusig Meter lang isch; der Uussichtsturm dört obe isch anne 1912 bout worde. Der Chaumont het sid em 19. Joorhundert es Signal vo der Schwiizer Landesvermässig gha. d Bärgstazioon vom Chaumont-Bäänli e Gletscherfindling ufem Chaumont Lueg
Structurae isch es Regischter vo Ääscheniöörbouwärch. Es isch e Datebank, wo me online über s Internet chan abrüefe. Der düütsch-französisch Bouääscheniöör Nicolas Janberg het mit ere 1998 agfange. Si git Grundinformazioone über Bouwärch, wo vo Äächeniööre gmacht worde sind. Es goot um Brugge, Düürm, Dunäll, Hochhüüser und divärsi anderi Gebäude. Und me findet au uf de Syte vo Structurae au Dokumänt über Lüüt, bsunders über bekanti Ääscheniööre. Website vom Projäkt Nicolas Janberg (Memento vom 19. Juli 2018 im Internet Archive) uf structurae.de
Krete bezeichnet: Krete, i de Schwiz de Name för de oberi Teil von ere Bärgreie oder vom ene Grat. Krete (Mythologie), i de griechische Mythologii di Nymphe, wo a de Insle Kreta de Name ggee het (Lueg aber ono Kres). und witers: Ensel und Krete, en Roman vom Walter Moers, wo im Juni 2000 usecho isch und e Parodii vom Grimm-Märli «Hänsel und Gretel» isch.
Dr Armin Kuner (* 1970 z Elzach as Armin Holzer) isch e dytsche Optiker un Theaterreschiseer. Dr Armin Holzer isch z Elzach ufgwachse. No dr Realschuel in sym Haimetstedtli isch er z Ämmedinge uf s Wirtschaftsgimnasium gange, wun er s Abitur gmacht het. No dr Schuel het er Augenoptiker glehrt un derno au dr Maischter gmacht. Anne 1994 isch er uf Merzhuuse umzoge. Ab 1992 het er si bi dr Alemannische Bihni z Fryburg as Schauspiiler, Reschyassischtänt un Reschiseer engaschiert, zum erschte Mol Reschy gfiert het er anne 2003. Bis 2009 isch er au ne baar Johr lang chinschtlerische Laiter vu dr Alemannische Bihni gsii. Är het d Theaterstuck, wu ufgfiert wore sin, sälber uf Alemannisch ibersetzt. Sy Noofolgeri as chinschtlerischi Laiteri isch d Anja Faller wore. No dr Alemannische Bihni het er 2010 bim Fryburger Seniore-Amateurtheater „Die Methusalems“ Reschy gfiert un e baar Johr lang het er au Erfahrige am Fryburger Stadttheater chenne sammle. Syt 2014 isch er Reschiseer bi dr Brysacher Feschtspiil. Fir d Produktion „Zeltflüschtere“ het er dr Mundartbryys „Oskarle“ iberchuu. Näb em Theater het er Gedicht un Prosatäxt uf Alemannisch gschribe. Anne 1998 het er bim Wettbewärb „Jungi Mundart 1997“ vu dr Muettersproch-Gsellschaft fir sy Gedicht
D Jutta Niemann (* 23. Augschte 1970 z Bochum) isch e dytschi Bolitikeri (Bindnis 90/Di Griene) un syt 2016 Mitglid vum Landdag vu Bade-Wirttebärg. D Niemann isch z Bochum uf d Wält chuu un z Bamberg un z Münster ufgwachse, wu si au uf d Voksschuel gange isch. Z Münster-Hiltrup isch so derno uf s Ginnasium gange, wu si 1989 s Abitur gmacht het. No dr Schuel het si vu 1989 bis 1997 z Münster un z Fryburg Physik studiert. Annw 1997 het si as Wissenschaftligi Hilfschraft am Inschtitut fir Sunnepyhsik z Fryburg gschafft un derno vu 1997 bis 2000 e Färnstudium in Mediziniischer Physik aagschlosse. Vu 2006 bis 2009 het si as Dozänti an dr Volkshochschuel z Hal unterrichtet un vu 2008 bis 2009 as Lehreri z Michelbach. D Niemann isch ghyrote un het drei Chinder. In dr Johr 2000 bis 2006 un 2009 bis 2016 isch si in Elterezyt gsii. D Jutta Niemann isch syt em 15. Septämber 2004 Stadtreeti z Hall. Syt 2007 isch si Mitglid im Chraisvorstand vu dr Haller Griene, syt 2013 as Vorsitzeri. Syt 2014 hockt si au fir ihri Bartei im Haller Chraisdag. Bi dr Landdagswahl z Bade-Wirttebärg 2016 het si s Erschtmandat
Ambilly isch e französischi Gmeind im Departemänt Haute-Savoie. Der Ort isch im Kanton Annemasse vom Verwaltigschreis Saint-Julien-en-Genevois. Me seit dere Stadtlandschaft au Annemasse-Les Voirons-Agglomération. Ambilly het öppe föiftuusig Ywooner und lyt a der Gränze zwüsche Frankrych und em Kanton Gämf und im Weschte vo der Stadt Annemasse. D Gämfer Nochbergmeinde vo Ambilly sin Thônex und Puplinge. Der Landesgränze noo goot der Fluss le Foron. S Gmeindpiet vo Ambilly isch nume chly meh als ei Kwadratkilometer gross; es isch die chlynschti Gmeind vom ganze Departemänt. S Piet ghört geografisch gseh zu der übergordneten Aglomerazioon Gämf-Annemasse und es isch komplett mit Woonsidlige, Gwärbkwartier, Schuelhüüser und anderne Yrichtigs verbout. S Dorf wird anne 859 s erschte Mol in ere Urkunde mit em Name Ambiliaci erwähnt. Es isch an alte latynische Ortsname, wo schynts uf e römisch Personename Ambilius zrugggoot. S Gmeindwappe het es vildeiligs Bild; es beziet sech ufe Fluss Le Foron und e Brugg, uf die alte Wälder vo Eiche, wo s i dere Gäged früener gha het, uf d Farbe vo de alte adelige Herrschafte und ufs savojische Chrüüzwappe. Commons: Ambilly – Sammlig vo Multimediadateie Website vo der Gmeind Ambilly Liste des maires au 25 avril 2014 (data.gouv.fr)
D Andrea Schwarz (* 21. Septämber 1957 z Bforze) isch e dytschi Bolitikeri (Bindnis 90/Di Griene) un syt 2016 Mitglid vum Landdag vu Bade-Wirttebärg. D Schwarz isch mit ere Schwester z Knittlinga im Enzchrais ufgwachse. Dert isch si au vu 1963 bis 1967 uf Grundschuel un vu 1967 bis 1973 uf d Realschuel gange. No dr Mittlere Ryfi het si vu 1973 bis 1976 ne Lehr zur medizinische Fachaagstellte gmacht. Si het ghyrote un isch mit ihrem Mann uf Oberderdingen-Flehingen zoge. Si hän zäme drei Chinder iberchuu. Anne 2001 hän si si schaide loo un d Schwarz isch mit dr Chinder uf Oberderdingen zoge. Vu 2011 bis 2016 het si fir dr Alexander Salomon as Wahlchraismitarbaiteri gschafft. D Andrea Schwarz isch syter anne 1994 Mitglid bi dr Griene. Vu 1994 bis 2000 isch si Mitglid im Vorstand vu dr Griene z Oberderdingen gsii un vu 1998 bis 2010 Mitglid im Chraisvorstand vu dr Griene im Landchrais Charlsrue-Land. Vu 2011 bis 2015 isch d Schwarz Mitglid im Landesvorstand vu dr Griene z Bade-Wirttebärg gsii. Ab 1999 isch si Gmaireeti z Oberderdingen gsii. No ihre Wahl in Landdag 2016 het si des Amt ufgee. Bi dr Landdagswahl z Bade-Wirttebärg 2011 het si
I dè Musig bezeichnèt dè Begriff Rhǜthmus (altgriechisch ῥυθμός) ein vo dè beidè horizontalè (zitlichè) Duèrschtrukturè vo Einzel-Schallereignis (Ysätz odder ggf. Endungè vo Döön/Grüüsch, grafisch durch Notèzeichè rebräsentyrt) un Duèr vo dè Ruè (grafisch: Pausèzeichè), bzw. d Duèrschtrukturè vo uuvoänderlich-zämmèhängend interpretyrtè musigalischè Konzäpt/Perzäpt (z. B. Rhǜthmus vo dè Fundamèntdöön, Rhǜǜthmus vo dè Donhöchè (unabhängig vom Rhǜthmus vo dè Aaschlääg/Endungè), Rhǜthmè vo widderkeerendè Donhöchè in schinpolyphoner Melodik, uva.). Repräsentyrt mò è musigalischi Struktur wiè nè zweidimensionals Diagramm mit dè Zit uff dè X-Achsè un dè Donhöchè uff dè Y-Achsè (voglychbar mit dè Notèschrift), bezeichnet Rhythmus näbbè dè Melody eini vo dè beidè horizontalè Strukturè. I sèllèm Bild chunnt diè senkrächti vertikali Komponentè dè Donhöchi glych. Beidi chönnèd sich grundsätzlich unabhängig vonènand voänderè, allerdings vomittlèt au d Dimension vo dè Donhöchi Rhǜthmè. D Definition vum Rhǜthmus als permanènti Sequènz stammt vom Aristoxenos, wo als Èrschtè è Theory vum Rhǜthmus gschribbè hèt. Er bschränkt d Duèr nit uff d Donlängi, sondern hèt au d Sprõchebèni im Gsang un d Körperbewegung im Tanz mit ièbezogè, wo i dè Musig öfter zämmè drèffèt. Pausè im Sinn vo stillè Döön hèn èrscht spòtantiki Rhǜthmiker i d Theory ygfüürt, öppè dè Auguschtinus. Èn Polyrhǜthmus sin meeschtimmigè Rhǜthmè,
D Barbara Saebel (* 5. Merz 1959 z Oscht-Berlin) isch e dytschi Bolitikeri (Bindnis 90/Di Griene) un syt 2016 Mitglid vum Landdag vu Bade-Wirttebärg. D Barbara Saebel isch in dr DDR ufgwachse. Vu 1965 bis 1975 isch si z Oschtberlin uf di Polytechnisch Oberschuel gange, wu si 1975 di Mittler Ryfi gmachthet. Vu 1975 bis 1977 het si ne Lehr zur Chauffrau gmacht un derno vu 1977 bis 1989 as chaufmännischi Aagstellti gschafft. Anne 1989 isch si us dr DDR gflichtet un uf Bade-Wirttebärg gange. Dert het si vu 1990 bis 1992 as Verdriibsmanageri gschafft un vu 1992 bis 1994 Bedriibswirtschaft studiert. Anne 1994 het si ne Dochter iberchuu un isch bis 1997 in Elterezyt gsii. Ab 1997 het si as Beroteri in dr Wohnigswirtschaft gschafft. D Saebel isch evangelisch un het e Dochter (* 1994). Anne 1990 isch d Saebel Mitglid bi dr Griene wore. Ab 1999 isch si z Ettlinge Gmaireeti gsii un ab 2004 Vorsitzeri vu dr griene Fraktion im Gmairoot. No ihre Wahl in Landdag het si die Ämter ufgee. Bi dr Landdagswahl 2016 het si s Erschtmandat im Wahlchrais Ettlinge gwunne. Im Landdag isch si Mitglid im Uusschuss fir Finanze, im Uusschuss fir Europa un
Der Hebelbund – oder eigetlech ofiziell Hebelbund Löörech – isch e Sprooch- und Literaturgselschaft z Löörech. D Organisazioon isch ane 1947 gründet worde zum em Wärch und em Läbe vom grosse alemannische Dichter Johann Peter Hebel, wo vor zwöihundert Joor gläbt het, au i der Gägewart d Gältig z gää. Der erscht Presidänt vom Bund isch der Pfaarer und Schriftsteller Richard Nutzinger (1896–1963) gsi. Spöteri Presidänte sind der Pfarrer Gerhard Leser und der Hansjürgen Schmidt (1941–2015) gsi, und sid 2015 isch es der Volker Habermaier. Der Hebelbund trifft sech all Joor im Maie zum ene Träffe am «Hebel-Suntig». Me seit däm Tag au «Schatzkästlein» und es git dört en Feschtreed, wo öppis vom Hebel und über d Würkig vo sine Schrifte verzelt wird, und au e Gottesdienscht. A däm Taag tuet der Hebelbund jewyls öpperem zum Dank für e bsunderi kulturelli oder soziali Leischtig der «Hebeldank» gää. Im Dreiländermuseum z Löörech git’s der «Hebelsaal», wo der Hebelbund immer wider kulturelli Momänt organisiert, gärn au mit Verträter vo alemannische Mundarte. Die Verastaltige heisse «Literarische Begegnungen». Do derby cha me Tegscht us em Hebel sine Schrifte und Arbete vo modärne Schriftsteller ghöre. Der Hebelbund het en Sitz i der Jury vom Hebel-Pryys,
D Stefanie Seemann (* 14. Mai 1959 z Mihlacker) isch e dytschi Bolitikeri (Bindnis 90/Di Griene) un syt 2016 Mitglid vum Landdag vu Bade-Wirttebärg. D Seemann isch mit fimf Gschwischter z Ötisheim ufgwachse un dert au uf d Grundschuel gange. Derno isch si z Mihlacker uf s Theodor-Heuss-Gimnasium gange, wu si 1978 s Abitur gmacht het. No dr Schuel het si 1980 bis 1981 z Großsachsenheim un z Charlsrue Landschaftsgärtneri glehrt. Si het ghyrote un im Lauf vu dr Johr fimf Chinder iberchuu, Si het mit ihre Familie z Charlsrue un z Calb gläbt un 1984 sin si retuur uf Mihlacker zoge. Bis 2011 het si fir d Familie gsorgt. Vu 2011 bis 2014 het si an dr Färn-Universitet Hagen Bolitik-, Verwaltigswisseschafte un Soziology studiert un mit eme Bachelor in Soziology abgschlosse. Im Johr 2013 het si zytwys s Wahlchraisbiro vum Bundesdagsabgordnete Memet Kiliç glaitet. Noch em Studium het si vu Mai 2014 bis zum Merz 2016 im KIT bim Projäktdreger Charlsrue im Ferderigsmanagement gschafft. Anne 2014 het si näb em Beruef no ne Masterstudium in Mediation an dr Färn-Uni Hagen aagfange. Anne 1994 isch d Seemann Mitglid bi dr Griene wore. Si isch langi Zyt Mitglid im Vorstand vum
D Basler Hebelstiftig isch e Schwiizer Stiftig vo Basel. D Stiftig, wo anne 1860 gründet worden isch, wott d Erinnerig an alemannisch Dichter Johann Peter Hebel (1760–1826), wo z Basel uf d Wält cho isch, pfläge. D Gründer sin Profässoore vo der Uni Basel und anderi Lüüt us der Stadt gsi. Der erscht Presidänt vo der Stiftig isch bis 1868 der Christian Friedrich Schönbein gsi. Spöteri Presidänte und Presidäntinne: 1868–1907: Fritz Burckhardt-Brenner 1907–1919: Albert Gessler 1919–1935: Eduard Hoffmann-Krayer 1935–1960: Wilhelm Altwegg 1960–1972: Eduard Sieber 1972–1974: Rolf Max Kully 1974–1982: Alfred Gass 1982–1985: Louis Wiesmann 1985–2006: Liselotte Reber-Liebrich 2006–2016: Beatrice Mall-Grob sid 2016: Beat Trachsler D Stiftig het all Joor im Maie z Huuse s „Hebelmähli“, wo s en Asprooch git und wo usgwählte Lüüt vo Huuse a Gaab gstiftet wird. D Basler Hebelstiftig tuet Arbete übere Dichter usegää: Johann Peter Hebel. Wesen, Werk, Wirkung. Basel 1990 Johann Peter Hebel. Werkauswahl. Basel 1991 Johann Peter Hebel. Seine berühmtesten Alemannischen Gedichte und Kalendergeschichten. Doppel-CD 2006 Johann Peter Hebel. Kalendergeschichten in Comics und Illustrationen. Basel 2010 Beatrice Mall-Grob: Die Basler Hebelstiftung. (Site cha nüme abgrüeft wärde; Suche im Webarchiv)[1] [2] Vorlage:Toter Link/www.hebelstiftung.ch In: Badische Heimat. Zeitschrift für Landes- und Volkskunde, Natur-, Umwelt- und